અમેરિકામાં પત્રકારત્વનો અભ્યાસ કર્યા બાદ, જય દ્વિવેદી ઉર્ફે જેડી (લલિત બિશ્ત) દિલ્હીમાં જઈને આ ઉદ્યોગમાં કંઇક મોટું કરવાના સપના સાથે લખનૌમાં એક નાનકડું પબ્લિકેશન ચાલુ કરે છે. તેની નોકરીના પ્રથમ દિવસે જ તે તેની વાર્તા બાયલાઇન પબ્લિશ કરવામાં સફળ થાય છે અને આ તેના પ્રવાસની શરૂઆત છે. તે તુરંત જ સફળતાના શિખર ચડી જાય છે અને તેના રાજકારણી કાકા દિવાકર વર્મા (ગોવિંદ નામદેવ)ના નાણાકીય સહકાર તે દિલ્હીમાં તેનું પોતાનું એક સામાયિક જેનું નામ જેડી છે, તે ચાલુ કરે છે. તેની એડિટર નૂર (વેદિતા પ્રતાપ સિંઘ) આ સામાયિકનું સમગ્ર સંચાલન કરે છે અને જય પર પણ કાબુ કરે છે. ધીમેધીમે જેડી પર તેની એક મહિલા પત્રકારની સાથે અસભ્ય વર્તનનો આરોપ લાગે છે અને તેનો વકીલ (અમન વર્મા) તેને મુક્ત કરવાની લડાઈ લડે છે.